2015. gada 7. oktobrī Rīkojums Nr. 615

Rīgā (prot. Nr. 53  14. §)

**Par atļauju Labklājības ministrijai uzņemties valsts budžeta**

**ilgtermiņa saistības, lai nodrošinātu Sociālās integrācijas valsts aģentūras dalību starptautiskajā organizācijā "Eiropas rehabilitācijas platforma"**

1. Lai nodrošinātu dalības maksu starptautiskajā organizācijā "Eiropas rehabilitācijas platforma", atļaut Labklājības ministrijai uzņemties valsts budžeta ilgtermiņa saistības valsts budžeta programmas 05.00.00 "Valsts sociālie pakalpojumi" apakšprogrammā 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" 2015. gadā – 2 750 *euro* apmērā un turpmākajos gados –5 550 *euro* apmērā gadā.

2. Labklājības ministrijai 2015. gadā un turpmākajos gados maksājumu šā rīkojuma 1. punktā minētajā apmērā nodrošināt piešķirto valsts budžeta līdzekļu ietvaros.

Ministru prezidente Laimdota Straujuma

Labklājības ministrs Uldis Augulis